கேள்வி: பரதச் சக்கரவர்த்தி என்பது என்ன?
பதில்: பரதர் என்பவர் சமண மரபின் படி தற்போதைய ''அவசர்ப்பிணி''யின் (சமண அண்டவியலின் படி தற்போதைய அரைக் காலச் சுழற்சி) முதற் ''சக்கரவர்த்தி''யாக (அகிலத்தின் பேரரசர் அல்லது ''சக்கர''த்தின் உடைமையாளர்) ஆவார். இவர், சமண மதத்தின் முதற் ''தீர்த்தங்கரர்'' ரிசபநாதர் மூத்த மகனாவார். இவரின் பெயரை அடியாகக் கொண்டே இந்தியாவின் பண்டைய பெயர் "பாரதவர்ச" அல்லது "பாரத" அல்லது "பாரத-பூமி" என அழைக்கப்படுகிறது. இவரது முதன்மை அரசியான சுபத்திரை மூலமாக அர்க்ககீர்த்தி மற்றும் மரீசி ஆகிய இரு மகன்கள் இவருக்குண்டு. இவர் உலகின் ஆறு திசைகளையும் வெற்றி கொண்டதாகவும், எஞ்சியிருந்த இறுதி நகரைக் கைப்பற்றுவதற்காகத் தனது உடன்பிறந்தவரான பாகுபலியுடன் போரிட்டதாகவும் கூறப்படுகிறது. சமண மதத்தின் திகம்பரப் பிரிவின் படி, இவரது இறுதிக்காலத்தில் இவர் உலக இன்பங்களைத் துறந்து துறவு வாழ்க்கை வாழ்ந்து ''கேவலஞான''த்தை (முற்றறிவு) அடைந்தார். சுவேதாம்பரப் பிரிவினரின் படி, இவர் ''கேவலஞானத்தை'' அடைந்த பின் உலகைத் துறந்தார். எமது உடல்களில் அழகு என்பது எதுவும் கிடையாது என்பதை உணர்ந்த போது இவர் கேவலஞானம் பெற்றார். பின்பு ''கேவலஞானி''யாக உலகைத் துறந்து அதன் பின்பு ''மோட்சம்'' அடைந்தார்.
கேள்வி: பரதச் சக்கரவர்த்தி - முற்பிறப்புக்கள் பற்றி தகவல் சொல்.
பதில்: தமது முற்பிறப்பொன்றில், இவர் ''சுவார்த்த சித்தி'' எனும் சுவர்க்க உலகத்திலுள்ள ''தேவ''னின் (சுவர்க்க வாழி) ''அகமிந்திர''வாக, அதாவது நண்பராக இருந்தார். அந்தத் ''தேவன்'' தமது மறுபிறப்பில் ரிசபநாதராகப் பிறந்தார். இவரது ஏனைய முற்பிறப்புக்கள், மதிவர (மன்னன் பசுரசங்கனின் அமைச்சர்), அதிகிருத (சம்புத்துவீபத்தின் கிழக்கு விதேகத்திலுள்ள வத்சகாவதியின் மன்னன்), நான்காவது நரகத்தில் ஒரு சிங்கம் மற்றும் இரண்டாம் சுவர்க்கத்தில் ஒரு ''தேவன்'' என்பனவாகும்.